Martin Stokken

Martin Stokken (1923–1984) var en norsk langrennsløper, friidrettsutøver, langrennstrener og skiskyttertrener. Han løp for Selsbakk IF.

Stokken var første nordmann under 31 minutter på 10 000 meter i 1947 og han brøt halvtimesgrensen i 1949, med tiden 29.59,6. Bare de finske løperne Taisto Mäki og Viljo Heino og den legendariske tsjekkiske løperen Emil Zatopek hadde klart dette før ham. Han dominerte langdistansene på nasjonalt nivå i perioden 1946–51 og vant hele nitten norske mesterskap i langdistanser og terrengløp.

Etter dette konsentrerte han seg om langrennssporten. Han var med på laget som tok bronse i VM-stafetten i 1950 og sølv på stafetten i OL 1952 i Oslo. I tillegg til stafettsølvet fikk han 4.-plass i stafett i OL i 1956. Individuelt ble hans beste plasseringer to 6.-plasser i OL, først på 18 kilometer i Oslo i 1952, så på 15 km i Cortina d'Ampezzo fire år senere. Han vant fem norske mesterskap, fire på 30-km og ett på 50-km, og han vant femmila i Holmenkollen i 1954. Tre år på rad, i 1947, 1948 og 1949 vant han kongepokalen i friidrett. Han vant Birkebeinerrennet i 1960. Etter at han la opp som skiløper i 1960 var han trener for norske langrennskvinner.Skispor fra 1952 til 1982 1:10 – NRK2 17. januar 2011 Han var også skiskyttertrener.

Stokken deltok i fire OL, to sommer-OL (1948 og 1952) og to vinter-OL (1952 og 1956). Hans beste resultat i sommer-OL kom i London i 1948 med fjerdeplass på 10 000 m. Stokken var norsk flaggbærer i sommer-OL 1952 i Helsingfors.

Han ble tildelt Sportsjournalistenes statuett og Egebergs ærespris i 1949, Morgenbladets gullmedalje 1950, og i 1954 fikk han Holmenkollmedaljen.

I 2019 ble det avduket en statue av Stokken på Krokstadøra. Statuen viser Stokken som en ung gjetergutt som løper hjemover.
 OL-medaljer 
 1952  Oslo - 16px|Sølv Sølv i langrenn, 4 x 10 km stafett, menn  Norge

 Medaljer i norske mesterskap 
 20px|Friidrett FriidrettPlassering Øvelse ÅrGull  5000 meter  1947, 1948, 1949, 1951Gull  10000 meter  1947, 1948, 1949, 1950, 1951, 1952Gull  3000 meter hinder  1947, 1948, 1949Gull  Terrengløp  1946Gull  8 km terrengløp  1947, 1948, 1950, 1951, 1953Sølv  5000 meter  1946Sølv  10000 meter  1946, 1953 20px|Langrenn LangrennPlassering Øvelse ÅrGull  30 km langrenn  1951, 1954, 1955, 1957Gull  50 km langrenn  1955Sølv  15 km langrenn  1954Sølv  18 km langrenn  1952, 1953Sølv  50 km langrenn  1951, 1953Bronse  50 km langrenn  1954

 Se også 
 Mestvinnende utøvere i NM i friidrett
 Liste over norske idrettspersoner på sokkel

 Referanser 
friidrett.no: NM 5000 meter menn. 
friidrett.no: NM 10000 meter menn. 
friidrett.no: NM 3000 meter hinder menn. 
friidrett.no: NM Terrengløp menn. 
friidrett.no: NM 8 km terrengløp menn. 

 Litteratur 



 Eksterne lenker 

 Profil på klubbens nettsider
 NRK: Martin Stokken

Kategori:Norske langdistanseløpere
Kategori:Norske hinderløpere
Kategori:Norske langrennsløpere
Kategori:Norske langrennstrenere
Kategori:Olympiske sølvmedaljevinnere for Norge
Kategori:Olympiske medaljevinnere i langrenn
Kategori:Vinnere av Holmenkollmedaljen
Kategori:Vinnere av Egebergs Ærespris
Kategori:Norgesmestere i friidrett
Kategori:Norgesmestere i langrenn
Kategori:Kongepokalvinnere i friidrett
Kategori:Kongepokalvinnere i skiidrett
Kategori:Deltakere for Norge under EM i friidrett 1946
Kategori:Deltagere i både vinter-OL og sommer-OL
Kategori:Deltakere for Norge under Sommer-OL 1948
Kategori:Friidrettsutøvere under Sommer-OL 1948
Kategori:Deltakere for Norge under Vinter-OL 1952
Kategori:Langrennsløpere under Vinter-OL 1952
Kategori:Deltakere for Norge under Sommer-OL 1952
Kategori:Friidrettsutøvere under Sommer-OL 1952
Kategori:Deltakere for Norge under Vinter-OL 1956
Kategori:Langrennsløpere under Vinter-OL 1956
Kategori:Langrennsløpere tilknyttet Birkebeinerrennet
Kategori:Personer fra tidligere Snillfjord kommune
Kategori:Deltakere for Norge under Ski-VM 1950
Kategori:Deltakere for Norge under Ski-VM 1954
Kategori:Deltakere for Norge under Ski-VM 1958